
PRILOGA 1

ZAPISNIK
27. REDNE SEJE OBČINSKEGA SVETA OBČINE IG 
z dne, 29. 9. 2025, ob 17. uri v dvorani Centra Ig

Prisotni svetniki: Jože Ciber, Jožica Drobnič, Zdravko Grmek, Alenka Jeraj, Zuhra Jovanovič, Simon Krajzel, Marija (Mojca) Kučič, Rado Lovšin, Anton Modic, mag. Aleš Tolar, Mira Žagar, Marija Župec, Jože Virant.
Ostali prisotni: Zlatko Usenik, Janez Miklič, Petra Mihelič Jakič, Polona Skledar, Marjetka Pintarič Župec, Uroš Čuden, Simon Starček, Maja Čuden, Karmen Zorko, Marko Rožič (SVS Dobravica), Milena Hvalič Arhar (SVS Iška vas), Gašper Raztresen (SVS Kot), Mirko Valjavec (SVS Sarsko), Andrej Pikovnik (SVS Strahomer), Aleš Franjko (SVS Škrilje), Bojan Kraševec (SVS Tomišelj), Barbara J. Poznik (SVS Visoko Rogatec).

Dnevni red:

1. Obravnava in potrditev dnevnega reda
2. Obravnava in potrditev zapisnika 26. seje z dne 3. 9. 2025 
3. Realizacija sklepov 26. seje z dne 3. 9. 2025 
4. [bookmark: _Hlk209421021]Obravnava in potrditev predloga dokumenta identifikacije investicijskega projekta (DIIP) Celovita ureditev centra Ig z ukrepi trajnostne mobilnosti 
5. Obravnava in potrditev predloga predinvesticijske zasnove (PIZ) Celovita ureditev centra Ig z ukrepi trajnostne mobilnosti 
6. Obravnava in potrditev predloga investicijskega programa (IP) Celovita ureditev centra Ig z ukrepi trajnostne mobilnosti 
7. Obravnava in potrditev predloga dokumenta identifikacije investicijskega projekta (DIIP) za projekt Rekonstrukcije in prizidave k POŠ Tomišelj
8. Obravnava in potrditev predloga ekonomske cene za programe vrtca v Vrtcu Ig 
9. Obravnava in potrditev predloga dokumenta identifikacije projekta (DIIP) Ureditev pločnika Škrilje na lokalni cesti LC – 454042 na Igu
10. Obravnava in potrditev predloga Odloka o parkiranju v Občini Ig (2. branje) 
11. Obravnava in potrditev predloga Sklepa določitvi uvedbe kratkotrajnega parkiranja 
12. [bookmark: _Hlk198615775]Seznanitev s Poročilom o opravljenem nadzoru nad pravilnostjo sofinanciranja neprofitnih organizacij in ustanov na področju kulture, športa in turizma v občini Ig v obdobju 2022 - 2024 
13. Pobude in vprašanja
 
Ad 1
Dnevni red

Župan predlaga v potrditev dnevni red. 

Občinski svet Občine Ig je potrdil dnevni red. 
Glasovanje: 13 ZA, 0 PROTI, 0 VZDRŽAN


[bookmark: _Hlk99552711]
Ad 2
Obravnava in potrditev zapisnika  26. redne seje 

[bookmark: _Hlk101267603]Župan predlaga v potrditev zapisnik 26. redne seje. 

Občinski svet Občine Ig je potrdil zapisnik 26. redne seje Občinskega sveta Občine Ig.
Glasovanje: 13 ZA, 0 PROTI, 0 VZDRŽAN 

Ad 3
Realizacija sklepov 26. redne seje z dne, 3. 9. 2025

Janez Miklič, direktor občinske uprave predstavi realizirane sklepe 26. redne seje Občinskega sveta Občine Ig, in sicer: 

1. V Uradnem listu RS št. 68/25 z dne 5. 9. 2025 so bili objavljeni naslednji dokumenti:

· Sklep o ukinitvi statusa javnega dobra 3/2025, 
· Sklep o tehnični posodobitvi grafičnega dela prostorskega izvedbenega akta Občine Ig,
· Sklep cene socialno-varstvene storitve pomoč na domu v Občini Ig za obdobje 4. 9. – 31. 12. 2025.   

2.  Povprašali smo vodstvo Reševalne postaje UKC Ljubljana glede sprememb časa intervencijskih poti zaradi grbin na Ižanski cesti v Ljubljani. Povedali so, da se je čas poti podaljšal, največja težavo pa imajo pacienti, predvsem ponesrečenci zaradi nenadnih tresljajev in zaviranj reševalnega vozila. Predlagajo, da se umiritev prometa rešuje s postavitvijo stacionarnih radarjev.

Ad 4
[bookmark: _Hlk146613019]Obravnava in potrditev predloga dokumenta identifikacije investicijskega projekta (DIIP) Celovita ureditev centra Ig z ukrepi trajnostne mobilnosti

Župan pove, da so prejeli pravnomočno gradbeno dovoljenje za projekt celovite ureditve centra Ig. V podpisu na Ministrstvu za infrastrukturo je Pogodba o ureditvi medsebojnih razmerij pri ureditvi avtobusnega postajališča ob državni cesti R3-642, ODSEK 1360 Ig – Ljubljana. Mira Žagar kot vodja projekta skupaj z Marjetko Pintarič Župec intenzivno pripravljata vso potrebno dokumentacijo ter izpolnjujeta vlogo, za prijavo na javni razpis MOPE za sofinanciranje ukrepov trajnostne mobilnosti v obdobju 2023 – 2029.

Na javni razpis se bo prijavilo tudi izgradnjo pločnika na Škriljah, vendar je potrebno pridobiti še 12 podpisov lastnikov pogodbe o ustanovitvi začasne služnosti. 
Mira Žagar pove, da se 4, 5 in 6 točka nanaša na Celostno ureditev centra Ig z ukrepi trajnostne mobilnosti, zato predstavi skupaj vse tri točke. Pove, da v času od priprave gradiva za občinski svet do seje še usklajevali projektno in investicijsko dokumentacijo, zato je v IP prišlo do nekaterih sprememb. Zato se vrednosti v IP razlikujejo od tistih v DIIP in PIZ.
Pove, da je občina Ig pristopila k urbanistični ureditvi ožjega dela centra Iga ob Govekarjevi cesti, od avtobusnega postajališča do Troštove ulice, v katerem zasleduje cilje in ukrepe zelene infrastrukture in trajnostne mobilnosti. 
V letu 2024 je že bil potrjen dokument identifikacije investicijskega projekta (DIIP), ki je obsegal celoten sklop ukrepov za trajnostno mobilnost in zeleno infrastrukturo v središču naselja Ig. Na podlagi nadaljnjega usklajevanja z razvojnimi programi in razpisnimi pogoji se projekt v letu 2025 deli na dva samostojna projekta, in sicer:
· Trajnostna mobilnost, kjer bo občina kandidirala za sofinanciranje na javnem razpisu MOPE (JR EKP UTM 2025),
· Zelena infrastruktura, ki je s svojimi vsebinami uvrščena v Dogovor za razvoj regij (DRR).
Zaradi razdelitve vsebin in ločenega financiranja se oba projekta vodita povsem ločeno, kar narekuje tudi pripravo nove investicijske dokumentacije (DIIP, PIZ in IP), ki se nanašajo izključno na del projekta, ki obravnava trajnostno mobilnost.
Projekt vključuje prenovo osrednjega dela Iga z rekonstrukcijo Govekarjeve ceste in Troštove ulice v skupni prometni prostor z omejitvijo hitrosti 20 km/h, izgradnjo novega avtobusnega postajališča s tremi nadkritimi peroni, uvedbo sistema javne izposoje e-koles, postavitev kolesarnic in spremljajoče infrastrukture. Vrednost projekta po tekočih cenah znaša 3,66 mio. Vrednost investicije se je največ povečala za območje parkirišč na starem igrišču ter obstoječega parkirišča med šolo in pošto, ki predstavljajo neupravičen strošek, saj so v projektu uporabljeni boljši materiali, ki pa se v času razpisa za izvedbo del spremenijo. Izvedba bo potekala v obdobju 2024–2029, financirana bo iz EU, državnih in občinskih sredstev. Predvideno je, da bi za projekt pridobili nekaj manj kot 2 mio EUR nepovratnih sredstev. 

Mojco Marijo Kučič zanima kaj so neupravičeni stroški?
Mira Žagar pojasni, da so  z vsakim javnim razpisom za dodelitev nepovratnih sredstev opredeljeni stroški, ki so upravičeni do sofinanciranja in tisti, ki niso upravičeni. Neupravičene stroške mora občina financirati z lastnimi sredstvi. V konkretnem primeru ureditve parkirišč (z izjemo parkirišč za invalide) ne sodijo med upravičene stroške. 

[bookmark: _Toc342380330][bookmark: _Toc343086541]Mojca Marija Kučič pove, da je v IP na strani 96 opazila, da gre za napako, in sicer: 
[bookmark: _Toc342380329][bookmark: _Toc343086540]»Vzdrževanje in upravljanje 
Po zaključku del bo z objektom upravljal naročnik, ki ima za to usposobljen kader, prav tako bo prišlo do novih zaposlitev.
Kadrovska sposobnost vlagatelja
Za izvedbo operacije bo odgovoren župan Občine Ig.
Direktorica ima veliko izkušenj na področju vodenja investicij.«
Mira Žagar pove, da bodo napako popravili. 

Jože Ciber pove, da je prvič zaznal, da je predvidena cona 20.
Župan pojasni, da je to predvideno že od začetka in je to zgolj na delu Govekarjeve ceste (od avtobusnega postajališča do križišča s Troštovo ulico) in na Troštovi ulici do šole. 

Sklep št. 1:
Občinski svet Občine Ig sprejme naslednje sklepe:
1. Potrdi se DOKUMENT IDENTIFIKACIJE INVESTICIJSKEGA PROJEKTA za projekt: Celovita ureditev centra Ig – ukrepi trajnostne mobilnosti.
2. Vrednost investicije po tekočih cenah znaša 3.138.643,33 EUR z DDV oz. 2.623.346,16 EUR brez DDV. Izvedba del je predvidena v letih 2026 do 2029.
3. Vire financiranja zagotavljajo:

Predvidena finančna konstrukcija v tekočih cenah (v EUR)
	VIRI FINANCIRANJA
	SKUPAJ
	DELEŽ

	UPRAVIČENI STROŠKI
	2.365.555,12
	75,37 %

	EU sredstva
	1.608.577,48
	51,25 %

	Slovenska udeležba
	283.866,61
	9,04 %

	Lastna sredstva
	473.111,03
	15,07 %

	NEUPRAVIČENI STROŠKI
	773.088,21
	24,63 %

	EU sredstva
	0,00
	0,00 %

	Slovenska udeležba
	0,00
	0,00 %

	Lastna sredstva
	773.088,21
	24,63 %

	SKUPAJ
	3.138.643,33
	100,00 %

	EU sredstva
	1.608.577,48
	51,25 %

	Slovenska udeležba
	283.866,61
	9,04 %

	Lastna sredstva
	1.246.199,24
	39,71 %



4. Odobri se izdelava predinvesticijske zasnove.
Glasovanje: 13 ZA, 0 PROTI, 0 VZDRŽANI

[bookmark: _Hlk106705470]Ad 5
Obravnava in potrditev predloga predinvesticijske zasnove (PIZ) Celovita ureditev centra Ig z ukrepi trajnostne mobilnosti

Obrazložitev je bila podana pri točki 4. 

Sklep št. 2:
Občinski svet Občine Ig na seji sprejme naslednje sklepe: 
1. Potrdi se PREDINVESTICIJSKA ZASNOVA za projekt: Celovita ureditev centra Ig – ukrepi trajnostne mobilnosti.
2. Vrednost investicije po tekočih cenah znaša 3.138.643,33 EUR z DDV oz. 2.623.346,16 EUR brez DDV. Izvedba del je predvidena v letih 2026 do 2029.
3. Vire financiranja zagotavljajo:
Predvidena finančna konstrukcija v tekočih cenah (v EUR)
	VIRI FINANCIRANJA
	SKUPAJ
	DELEŽ

	UPRAVIČENI STROŠKI
	2.339.526,98
	74,54 %

	EU sredstva
	1.590.878,34
	50,69 %

	Slovenska udeležba
	280.743,23
	8,94 %

	Lastna sredstva
	467.905,41
	14,91 %

	NEUPRAVIČENI STROŠKI BREZ POVRATNEGA DDV-ja
	769.569,04
	24,52 %

	EU sredstva
	0,00
	0,00 %

	Slovenska udeležba
	0,00
	0,00 %

	Lastna sredstva
	769.569,03
	24,52 %

	POVRATNI DDV
	29.547,32
	0,98 %

	EU sredstva
	0,00
	0,00 %

	Slovenska udeležba
	0,00
	0,00 %

	Lastna sredstva
	29.547,32
	0,98 %

	SKUPAJ
	3.138.643,33
	100,00 %

	EU sredstva
	1.590.878,34
	50,69 %

	Slovenska udeležba
	280.743,23
	8,94 %

	Lastna sredstva
	1.267.021,76
	40,37 %



4. Odobri se izdelavo investicijskega programa.
Glasovanje: 13 ZA, 0 PROTI, 0 VZDRŽANI

[bookmark: _Hlk101268574]Ad 6
Obravnava in potrditev predloga investicijskega programa (IP) Celovita ureditev centra Ig z ukrepi trajnostne mobilnosti

Obrazložitev je bila podana pri točki 4. 

Sklep št. 3:
Občinski svet Občine Ig na seji sprejme naslednje sklepe:
1. Potrdi se INVESTICIJSKI PROGRAM za projekt: Celovita ureditev centra Ig – ukrepi trajnostne mobilnosti.
2. Vrednost investicije po tekočih cenah znaša 3.661.310,43 EUR z DDV oz. 3.051.761,81 EUR brez DDV. Izvedba del je predvidena v letih 2026 do 2029.
3. Vire financiranja zagotavljajo:
Predvidena finančna konstrukcija v tekočih cenah (v EUR)
	VIRI FINANCIRANJA
	SKUPAJ
	DELEŽ

	UPRAVIČENI STROŠKI
	2.472.020,11
	67,52 %

	EU sredstva
	1.680.973,67
	45,91 %

	Slovenska udeležba
	296.642,41
	8,10 %

	Lastna sredstva
	494.404,02
	13,50 %

	NEUPRAVIČENI STROŠKI
	1.162.614,19
	31,75 %

	EU sredstva
	0,00
	0,00 %

	Slovenska udeležba
	0,00
	0,00 %

	Lastna sredstva
	1.162.614,19
	31,75 %

	POVRATNI DDV
	26.676,13
	0,76 %

	EU sredstva
	0,00
	0,00 %

	Slovenska udeležba
	0,00
	0,00 %

	Lastna sredstva
	26.676,13
	0,76 %

	SKUPAJ
	3.661.310,43
	100,00 %

	EU sredstva
	1.680.973,67
	45,91 %

	Slovenska udeležba
	296.642,41
	8,10 %

	Lastna sredstva
	1.683.694,34
	45,99 %



4. Odobri se izvedba investicije
Glasovanje:  13 ZA, 0 PROTI, 0 VZDRŽAN






Ad 7
Obravnava in potrditev predloga dokumenta identifikacije investicijskega projekta (DIIP) za projekt Rekonstrukcije in prizidave k POŠ Tomišelj

Župan pojasni, da je Ministrstvo za vzgojo in izobraževanje objavilo javni razpis za sofinanciranje investicij v vrtcih in osnovnem šolstvu v RS v obdobju 2026 - 2029.

Za prijavo na razpis bo Občina Ig prijavila Rekonstrukcijo in prizidavo k POŠ Tomišelj. 
V POŠ Tomišelj je vrtec in šolo v šolskem letu 2024/2025 obiskovalo 71 učencev, od tega 39 učencev v 1. in 2. razredu in 32 otrok v dveh oddelkih vrtca. 3. razred obiskuje že šolo na Igu, v matični šoli. Šola se je v zadnjem desetletju delno sanirala; statično in energetsko, ni pa bila rešena kapilarna vlaga v pritličju, prav tako je bil problem radona rešen z odsesavanjem in ne z zamenjavo tlakov ter radonsko membrano. Šolarji nimajo ustreznih prostorov za garderobo, telovadbo, razdelilna kuhinja je na manj kot 10 m². Hrano nosijo v nadstropje ročno.

Razlog za investicijsko namero rekonstrukcije in prizidave k POŠ Tomišelj je: 
- zagotoviti ustrezne pogoje za delovanje Podružnične šole Tomišelj za celotno triado z dozidavo učilnice, kabineta, zbornice, knjižnice z optimalnim upoštevanjem vseh normativov in minimalnih tehničnih pogojev za šolo, manjše telovadnice (156 m2) s spremljajočimi prostori, z ureditvijo novega vhoda v šolo z garderobo, razdelilne kuhinje s spremljajočimi prostori.
Terminski načrt je, da bi gradnja večinoma potekala v letu 2028, dokončana pa bi bila v začetku leta 2029. 
V koliko ne bi dobili vseh predvidenih sredstev se bo šolo zgolj prenavljalo. S strani Ministrstva za vzgojo in izobraževanje so prejeli opozorilo, da bo v prihodnje potrebno omogočiti otrokom na podružnicah obisk šole do tretjega razreda. V kolikor šole ne bi prizidali oz. uredili, bi bilo to mogoče le tako, da bi vrtec preselili v prostore enote Mavrica, kar pa ponovno predstavlja tveganje, da bi otroke iz tega okoliša nato želeli vključiti na matično šolo. 

Simona Krajzla zanima kdaj bo znan izid rezultatov. 
Polona Skledar pojasni, da je predvidoma do konca leta 2025. 

Mira Žagar pojasni, da so zahteve tega razpisa nekoliko drugačne od razpisa MOPE trajnostna mobilnost. Pri javnem razpisu MOPE za trajnostno mobilnost je potrebno pred prijavo na razpis izdelati vso projektno dokumentacijo in in pridobiti gradbeno dovoljenje. Pri javnem razpisu za sofinanciranje investicij v vrtcih in osnovnem šolstvu v RS je dovolj zgolj idejna zasnova in DIIP, projekt pa prejme več točk, v kolikor je izdelana tudi nadaljnja dokumentacija. 
 
Sklep št. 4:
Občinski svet Občine Ig sprejme sklep o potrditvi DIIP-a za rekonstrukcijo in prizidavo k POŠ Tomišelj.
Glasovanje: 13 ZA, 0 PROTI, 0 VZDRŽAN

Ad 8
Obravnava in potrditev predloga ekonomske cene za programe vrtca v Vrtcu Ig

Župan pojasni, da se ekonomska cena za programe vrtca podraži zgolj zaradi dviga plač in napredovanj, saj bo s 1. oktobrom 2025 izvedeno 2. izplačilo za pridobitev višje osnovne plače po novem plačnem sistemu, to je 12 % razlike, vendar ne manj kot 100 EUR bruto;

Sprememba cene programov Vrtca Ig se nanaša izključno na stroške dela, medtem, ko stroški materiala in storitev ter živil ostajajo nespremenjeni.
Za glasilo Mostiščar je potrebno pripraviti članek z obrazložitvijo podražitve ekonomske cene za programe vrtca. 

Alenko Jeraj zanima kakšno spremembo predstavlja za vrtec in občino sprejetje novega zakona v katerem je navedena ukinitev možnosti +2 otroka v oddelkih.  
Maja Čuden pojasni, da v drugi starostni skupini v oddelkih ne zapolnjujejo kvote 24 otrok, tako da tukaj ne bo večjih sprememb. V prvi starostni skupini je v oddelku 12 +2 otroka. To se bo upoštevalo pri nadaljnjih vpisih in bo v oddelkih 10 mest manj za sprejem otrok. To bo vplivalo na ekonomsko ceno vrtca. Zmanjšanje normativa je predvideno postopoma. Najprej se bo uvedlo za drugo starostno skupino in nato za prvo starostno skupino. Občine naj bi se opredeljevale v kakšnem času naj bi prišlo do teh sprememb, sprejetje je predvideno najkasneje do leta 2030. Ekonomska cena vrtca se za 1. starostno skupino trenutno deli na 14 otrok, potem se bo delila na 12 otrok v oddelku. 

Cene programov v Vrtcu Ig

	Starostna skupina
	Obstoječa cena po programih v Vrtcu Ig 
	Predlog cene po programih v Vrtcu Ig v EUR

	I. Starostna skupina
	698,30 EUR
	761,00

	II. Starostna skupina
	540,84 EUR
	589,00

	Kombinirani oddelek
	586,40 EUR
	639,00

	Oddelki 3-4 leta
	567,23 EUR
	618,00

	Strošek prehrane dnevno na otroka
	3,10 EUR
	3,10



Vrtec Ig predlaga enak, povprečen odstotek dviga cen, in sicer za 8,93 % za vse starostne skupine. 

Sklep št. 5:
Občinski svet Občine Ig sprejme sklep o cenah programov  v Vrtcu Ig.
Cene veljajo od 1. 10. 2025 dalje:
-I. starostna skupina: 761,00 EUR.
-II. starostna skupine: 589,00 EUR.
-Kombinirani oddelek: 639,00 EUR.
-Oddelki 3 – 4 leta: 618,00 EUR.
-Strošek prehrane dnevno na otroka ostaja enak: 3,10 EUR. 
Glasovanje:  13 ZA, 0 PROTI, 0 VZDRŽAN

Ad 9
Obravnava in potrditev predloga dokumenta identifikacije projekta (DIIP) Ureditev pločnika Škrilje na lokalni cesti LC – 454042 na Igu

Župan pojasni, da se jutri, 30. 9. 2025 izteka rok za oddajo prijav na javni razpis za sofinanciranje ukrepov trajnostne mobilnosti, na katerega se bo oddalo tudi prijavo za izgradnjo pločnika v vasi Škrilje. Projekt je ocenjen v znesku 500.000,00 EUR. Pridobili naj bi 400.000,00 EUR nepovratnih sredstev. Pogoj so nivojska križišča. Pripravili so dokument identifikacije investicijskega programa za izgradnjo pločnika na Škriljah. V sprejetem dokumentu Občinske celostne prometne strategije je kot eden izmed ukrepov ureditev varnih poti za udeležence v prometu – izgradnja pločnikov. 
V ta namen se je pripravil DIIP ter ostale potrebne dokumente za prijavo na javni razpis. V kolikor bo občina uspešna na razpisu za pridobitev nepovratnih sredstev se bo izvedla gradnja pločnika.

Jože Ciber se ne strinja s ponovno izgradnjo ležečih policajev. Ta cesta je bila predvidena kot razbremenilna pot vasi Golo in Škrilje in naj bi bila omejitev 70 km/h. Nato so se ob cesti gradile stanovanjske hiše. 
Župan pojasni, da se tudi sam ne strinja s tem pogojem, ponovno postavitvijo ležečih policajev, vendar se le z izpolnitvijo razpisnih pogojev lahko potegujemo za 80 % sofinanciranje projekta. 

Simon Krajzler pove, da bi v razpisu bilo potrebno ponuditi alternativo. 
Župan pojasni, da ne odstopajo od podanih pogojev in je to žal pogoj za pridobitev sredstev. 
Mira Žagar pojasni, da gre za dvignjena križišča. 



Sklep št. 6:
Občinski svet Občine Ig je sprejel DIIP »Ureditev pločnika Škrilje na lokalni cesti LC 454042 na Igu«.
Glasovanje:  11 ZA, 1 PROTI (Jože Ciber), 1 VZDRŽAN (Mojca Marija Kučič) 

Ad 10
Obravnava in potrditev predloga Odloka o parkiranju v Občini Ig (2. branje)

Alenka Jeraj predsednica Statutarno pravne komisije pove, da je bil predlog Odloka o parkiranju v Občini Ig na Statutarno pravni komisiji obravnavan. Ugotovili so, da bi bilo potrebno v preambulo dodati odlok o občinskem redarstvu oziroma o ustanovitvi Skupne občinske uprave 5G, saj bo iz njihove strani izvajan nadzor. Napisano je zgolj, da nadzor opravlja pristojni organ iz Skupne občinske uprave 5G, za kar so mnenja, da potrebuje ustrezno podlago. V nadaljevanju predlog sklepa je bilo vprašanje ali potrebujejo imeti izdelan elaborat za spremembo plačljivosti parkiranja. S strani Statutarno pravne komisije je bil podan predlog, da se preveri ali je potrebno za sprejetje Odloka o parkiranju v Občini Ig ter sprejetje sklepa o določitvi uvedbe kratkotrajnega parkiranja, izdelati elaborat. Odlok vsebuje tudi plačljivost parkirišč.
Predlaga, da se v sklepu dopiše, da mora voznik na vidnem mestu v vozilu, na sprednji strani vetrobranskega stekla namestiti parkirno uro in označiti čas parkiranja. 

Župan pojasni, da parkiranje ne bo plačljivo, gre le za kratkotrajno parkiranje dovoljeno do 2 uri. Pove, da bodo predlagano preverili. Odlok ter sklep bodo ponovno obravnavali na naslednji seji. 

Mojca Marija Kučič pove, da je bila v četrtek v Kočevju, kjer imajo na parkirišču parkomat. Na parkomatu prejmeš listek in nato plačaš parkirnino nad dve uri parkiranja po veljavni parkirni tarifi, označeni na tem območju.  
Župan pojasni, da so potekali pogovori tudi o tem, da bi uvedli tovrstni parkirni režim z zapornico, katerega postavitev je v znesku 25.000,00 EUR. Predlaga, da ostane dogovorjen parkirni režim. 

	Ad 11	
Obravnava in potrditev predloga Sklepa o določitvi uvedbe kratkotrajnega parkiranja

Alenka Jeraj predsednica Statutarno pravne komisije pove, da so Sklep o določitvi uvedbe kratkotrajnega parkiranja na Statutarno pravni komisiji obravnavali in predlagajo, da se v sklepu 3. člen, kjer je navedeno »Območje kratkotrajnega parkiranja na javnem parkirišču, navedenem v 2. členu tega Sklepa, je za določene dve uri (2 uri), brezplačno« spremeni: »Na območju kratkotrajnega parkiranja na javnem parkirišču je dovoljeno parkiranje dve uri (2 uri)«

Župan pove, da se bo Sklep o določitvi uvedbe kratkotrajnega parkiranja, obravnavalo na naslednji seji. 

Ad 12
Seznanitev s Poročilom o opravljenem nadzoru nad pravilnostjo sofinanciranja neprofitnih organizacij in ustanov na področju kulture, športa in turizma v občini Ig v obdobju 2022-2024

Dr. Simon Starček, član nadzornega odbora predstavi opravljen nadzor. Pove, da se je Nadzorni odbor prvič dotaknil področja organiziranosti financiranja področje kulture, dejavnosti športa in turizma. Ta področja imajo izjemno širok in razvejan zakonodajni okvir. Vsa tri področja so izjemno prepletena tako z zakonskim okvirjem, zakonodajo kot s številnimi podzakonskimi predpisi, ki se hkrati naslanjano tudi na številne mednarodne dokumente, predpise, strategije in celo Evropske uredbe. Znotraj tega govorimo o kompleksnem spremljanju tega področja in hkrati tudi izvajanju. Vsa tri področja so pomembni stebri lokalne in tudi širše identitete, čeprav po financiranju gledano razmeroma skromni, a vseeno pomembno prispevajo h kvaliteti in prepoznavnosti lokalne skupnosti. 
Razvoj teh dejavnosti pomembno prispeva h kakovosti življenja prebivalcev ter k prepoznavnosti občine v širšem prostoru. 
Cilji nadzora so predstavljeni v samem poročilu. Skladno s poslovanjem in izvajanjem ukrepov glede na sprejete interne predpise ter ostale prej omenjene predpise, so opravili širši pregled stanja na vseh treh področjih. Na področju športa so opravili še primerjalni pregled stanja v lokalni skupnosti in na nacionalni ravni. Zaznavali so določene odklone kar se tiče stanja. Opomnili so na nekaj manjših neskladnosti, ki so zapisana v poročilu. S strani občine so že prejeli odgovor, nekatere ukrepe so na občini že izvedli. Podobno tudi na področju kulture. Izpostavili so širok in bogat kulturni program, ki se izvaja letno. Poslovanje na področju turizma pa se je izkazalo dobro organizirano in brez posebnosti. Podali so dve splošni priporočili. 

Župan poda zahvalo dr. Simonu Starčku za izveden nadzor in predstavljeno poročilo. 
Dr. Simon Starček se zahvali za dobro sodelovanje ter podporo pri delu, da je lahko nadzor dobro potekal. Tudi dokumentacija je bila strokovno pripravljena in organizirana. 

Ad 13
Pobude in vprašanja

Rado Lovšin pove, da so ga na osnovni šoli Ig prosili, da preveri ali je možno na hodnikih šole umestiti zvočno izolacijo, saj so učenci na hodnikih glasni in motijo učence, ki pouk že izvajajo. Naj bi tovrstno izolacijo že imeli v jedilnicah na stropih.  
Župan pojasni, da se bo zvočno izolacijo umeščalo v malo telovadnico, in sicer je znesek v viši 10.000,00 EUR. Glede na visok znesek investicije to ne bo možno izvesti tudi po hodnikih, saj bi bila vrednost tovrstne investicije v višini okoli 500.000,00 EUR. 

Rado Lovšin pove, da ga je predstavnik POŠ Iška vas vprašal ali je možno, da bi v šoli najemniško stanovanje spremenili v dodatne prostore za izvajanje pouka, saj so v šoli le dve učilnici, razredi pa so trije in imajo prostorsko stisko. Ali je možno, da občina omogoči najemnikom drug stanovanjski prostor, da bi s tem pridobili dodaten prostor za izvajanje pouka. 
Župan pojasni, da primernega nadomestnega stanovanja nimajo. Dokler učitelja, ki živita v najemniškem stanovanju ne zaključita z opravljanjem učiteljevanja, zaradi pogojev, ki so zapisani v najemniški pogodbi, ju ne morejo izseliti. 
V Iški vasi je bilo urejeno zunanje igrišče, opravljena je bila energetska sanacija, postavili so manjkajočo ograjo ter podrli smreko. 

Rado Lovšin pove, da je prejel prošnjo za omejitev hitrosti v začetku naselja na cesti Ig – Škofljica. 
Župan odgovori, da so v fazi pridobivanja sofinancerskega sporazuma za izgradnjo krožišča pri obrtni coni in gradnjo pločnikov. Zagotoviti je bilo potrebno še 4 dodatne kvadratne metre zemljišča. V pripravi je elaborat. Dokler ne bo zgrajena cesta ter pločnik na tem območju ne bodo dobili soglasja za postavitev radarja. Lahko se postavi prikazovalnik hitrosti, a tudi za to je potrebno pridobiti soglasje s strani Direkcije za infrastrukturo. 

Aleša Tolarja zanimajo lokacije zabojnikov za papir in steklo na območju Raja nad mestom ter, da se pripravi kakšne podstavke za postavitev le teh. Zabojnika sta porinjena v travo. Predlaga prestavitev k zgornji čistilni napravi. 
Barbara J. Poznik (SVS Visoko – Rogatec) pove, da sta vzdrževalca iz Občine, dva zabojnika za papir prestavila, ko bodo spraznili zabojnik za steklo ju bo obvestila in bosta prestavila tudi tega. 
Župan pojasni, da so podstavke v Zapotoku zabetonirali vaščani. Predlaga, da se zorganizirajo v vasi in zabetonirajo podstavke, finančno jih bo občina podprla. Pove, da si bo pogledal omenjeno. 

Aleša Tolarja zanima kdaj se bo realizirala postavitev table prepoved za kolesarje na Ižanski cesti.
Župan pojasni, da je potrebno speljati kolesarko pot od Matene in do Iga z označbami kolesarske poti, šele nato lahko prepovejo vožnjo s kolesom po Ižanski cesti. Potrebno je pripraviti projekt.  

Mojco Marijo Kučič zanima ali lahko dobijo kakšen dodaten zabojnik za papir v Iški. Pove, da so v Iški tudi sami naredili podstavek za ekološki otok ter nadstrešek. Nekaj je bilo financirano s strani Sveta vaške skupnosti in nekaj s strani občine. Spodbuja k samoiniciativnosti tudi ostale. 
Župan pove, da bodo naročili dodaten zabojnik za papir.

Alenka Jeraj prosi, da se pripravi vsebinsko poročilo o delu za Morostig in se ga prestavi na seji. 

Zdravka Grmeka zanima, ali je kaj novega z izgradnjo doma starejših občanov. 
Župan pojasni, da so majhne možnosti za prevzem in izgradnjo doma starejših občanov s strani države. V prihodne se bo videlo kako bo potekala oskrba na domu.  

Mojco Marijo Kučič zanimajo kako so organizirane predstave v Domu kulture.  
Župan pove, da je v novembru in decembru predvidenih kar nekaj dogodkov v Domu kulture. Razpored dogodkov bodo prejeli na mail. V decembru planirajo izvesti tri dogodke na prostem. Za ponudbo hrane in pijače so se javila tri gasilska društva, in sicer PGD Brest, Škrilje in Tomišelj. 

Jožeta Cibra zanima, ali ima redarstvo pooblastila, da ustavijo kamion na Ižanski cesti, ki tehta več kot je dovoljeno za vožnjo po naših cestah. 
Župan pojasni, da naši redarji imajo pristojnost, a žal ni primernega prostora za ustavitev kamionov. 

Mira Žagar pove, da se zaključuje Evropski teden mobilnosti. V sklopu Evropskega tedna mobilnosti so skupaj s šolo in SPVCP Ig določili dve relaciji na Igu za izvajanje pešbusa pri katerih sta se angažirali šola in občinska uprava, ki so otroke dnevno spremljali do šole. Pešbus je bil organiziran tudi na Golem. Pohvali starše in Svet vaške skupnosti Škrilje, ki so v vasi Škrilje sami organizirali pešbus in otroke v mesecu septembru vsakodnevno spremljali v šolo, enkrat celo s kolesi. 

Zuhra Jovanovič razloži, da se je izkazala težava z organizacijo predstav v Domu kulture s strani občine, in sicer se vse prireditve niso finančno pokrile, zato je bilo v proračunu potrebno zagotoviti dodatna sredstva. Veliko bolj so se obnesle predstave, ki so jih izvedli zunanji izvajalci, ki so najeli prostor. Velik obisk imajo otroške predstave s katerimi bomo nadaljevali tudi to leto. Abonma za otroke bo potekal tudi to leto, in sicer v trajanju od oktobra do aprila. Dom kulture koristijo domača društva, kar izpolnjuje namen doma. 

Župan pove, da v Občini Ig poteka veliko prireditev. Predlaga, da društva na javni razpis lahko prijavijo zgolj tri prireditve in te kakovostno izvedejo.  

Marka Rožiča (SVS Dobravica) zanima urejanje ceste na Dobravici. 
Župan pove, da imajo v proračunu rezervirana sredstva za odkup zemljišča. Potekajo pogovori z vaščani. 

Milena Hvalič Arhar (SVS Iška vas) pove, da so v Iški vasi delali nov vodovod. Pove, da so križišča ozka, okoli lip so robniki zelo visoki. Predlaga, da se robnike zniža. Opozori, da je v času njene odsotnosti k hiši pristopil mladenič, ki je želel popisat števec za vodo. Zanima jo, ali res poteka popisovanje števcev. 
Župan pove, da bi člani Sveta vaške skupnosti lahko prisotni v času izvedbe asfaltiranja in postavitve robnikov in bi lahko občino na to opozorili. 
Uroš Čuden pove, da so bili prejšnji robniki dotrajani in so jih zamenjali. Lipe bi bilo potrebno podreti, če bi želeli križišča urediti drugače.  
Župan pojasni, da se tudi letos kot vsako leto popisuje števce za vodo. Odkritih je bilo veliko izlivov. Ker ljudje redno ne javljajo stanje števca, so količine izlite vode pri nekaterih izlivih zares velike. Do konca meseca je potrebno popisat vse števce. 

Milena Hvalič Arhar poda predlog, da bi se e-kolesa postavilo tudi pred CUDV Draga. 
Mira Žagar pove, da so trenutno predvidene lokacije postajališč za električna kolesa del sofinanciranja javnega razpisa trajnostne mobilnosti. Za sofinanciranje je pogoj, da so umeščene ob kolesarskih povezavah. Naknadno se bo lahko dodalo nove lokacije. 
Župan pove, da je bil velik pritisk s strani CUDV Draga, da se uredi avtobusna povezava. Avtobusi se vozijo skoraj prazni. Na avtobusu so do trije potniki. Vozne rede so prilagodili delovnem času centra ter šoli. 

Župan pove, da so razširili zbirni center Matena. Zahvali se PGD Matena, ker so podrli in odpeljali smreke. V planu je ob glavni cesti do polja postavitev betonske škarpe ter ograje. Dodali so dodatne zabojnike. 

Aleša Franjka (SVS Škrilje) zanima kdaj je predvidena postavitev ograje na igrišču v Škrilju, da bodo pravočasni z urejanjem prostora. 
Župan pove, da smo pridobili ponudbe za razpis v okviru projekta Športajmo na Igu. Sprejeli so odločitev. Postavitev je predvidena do konca leta. Pravočasno bodo obveščeni. 

Seja se je zaključila ob 18.35. 

Naslednja seja je predvidena 15. 9. 2025




Zapisala:									Zlatko Usenik
Petra Mihelič Jakič  							       	     župan
[image: ]

ID za DDV: 47731206  I  Matična številka: 5874769000  I  Transakcijski račun: SI56 0123 7010 0000 320

image1.jpeg




image2.emf

